અત્યાર સુધી આપણે કયારેય આઇઆઇટી અને એઇમ્સમાં કન્ફર્મ એડમિશન અથવા તેમાં એક સીટ બુક કરવાની જાહેરાત નહીં જોઇ હોય. ઓલ ઇન્ડિયા સિવિલ સર્વિસીઝમાં તમારી પસંદની સર્વિસમાં પસંદગી થવાની પણ કોઇ જાહેરાત કયારેય જોવા નહીં મળે. તેમ છતાં દેશભરના મીડિયામાં એમબીબીએસ બેઠકોની જાહેરાતોની ભરમાર છે. આવા સંજોગોમાં સવાલ ઊઠે છે કે જો એડમિશન મેરિટના આધારે થતું હોય તો કોઇ વ્યકિત ‘ડાયરેકટ એડમિશન’નો વાયદો કેવી રીતે કરી શકે?